67. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 265 της 6/21 Αυγ. 1996 (ΦΕΚ Α΄ 191) (Διόρθ. Σφαλμ. στο ΦΕΚ Α΄ 230/17-91996) Κανονισμός ειδικευμένων και εκπαιδευμένων ατόμων για το χειρισμό των σωστικών μέσων των επιβατηγών πλοίων που εκτελούν πλόες εσωτερικού». Έχοντας υπόψη: 1.Τις διατάξεις των άρθρ. 2 παρ. 1, 32 παρ. 2 και 36 παρ. 2 του ν.δ. 187/1973 «Περί Κώδικος Δημοσίου Ναυτικού Δικαίου» (Α 261). 2.Τον κανονισμό 10 του κεφ. ΙΙΙ της Δ.Σ. ΠΑΑΖΕΘ 74 όπως τροποποιήθηκε το έτος 1983 και οι τροποποιήσεις αυτές έγιναν αποδεκτές με το Π.Δ. 126/87 (Α΄ 70). 3.Τις διατάξεις του άρθρ. 36 του π.δ. 259/1988 «Οργανισμός του Υπουργείου Εμπορικής ναυτιλίας» (Α΄ 117). 4.Τις διατάξεις του άρθρ. 29 Α του Νόμ. 1558/1985 «Κυβέρνηση και Κυβερνητικά όργανα» (Α΄ 137), όπως προστέθήκε με το άρθρ. 27 του Νόμ. 2081/1992 (Α΄ 154). 5.Το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του κρατικού προϋπολογισμού. 6.Την 325/10.4.96 γνωμοδότηση του Συμβουλίου Εμπορικού Ναυτικού. 7.την 354/1996 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής ναυτιλίας, αποφασίζουμε: Άρθρο πρώτο.-Τίθεται σε εφαρμογή ο κανονισμός ειδικευμένων και εκπαιδευμένων ατόμων για το χειρισμό των σωστικών μέσων των πλοίων, ο οποίος έχει ως εξής: «Κανονισμός ειδικευμένων και εκπαιδευμένων ατόμων για το χειρισμό των σωστικών μέσων των πλοίων». Ορισμοί Άρθρ.1.-Για τους σκοπούς του παρόντος Κανονισμού νοούνται: 1.ΔΕΕΠ: Η Διεύθυνση Ελέγχου Εμπορικών Πλοίων του Υπουργείου Εμπορικής Ναυτιλίας η οποία εδρεύει στον Πειραιά. 2.Εκπαιδευμένο άτομο: Το μέλος του πληρώματος του πλοίου που είναι εφοδιασμένο με πιστοποιητικό Δημόσιας Σχολής Εμπορικού Ναυτικού Σωστικών - Πυροσβεστικών Μέσων με το οποίο βεβαιώνεται ότι αποφοίτησε με επιτυχία από τη Σχολή, αφού παρακολούθησε το «ΒΑΣΙΚΟ» κύκλο σπουδών, σύμφωνα με το Π.Δ. 425/88 (Α΄ 196) που τροποποιήθηκε με το Π.Δ. 365/92 (Α΄ 184). 3.Ειδικευμένο άτομο: Το μέλος του πληρώματος του πλοίου που είναι εφοδιασμένα με πιστοποιητικό Δημόσιας Σχολής Εμπορικού Ναυτικού Σωστικών Πυροσβεστικών Μέσων με το οποίο βεβαιώνεται ότι αποφοίτησε με επιτυχία από τη σχολή, αφού  Σελ. 222,20 Τεύχος 1277-Σελ. 74 παρακολούθησε τον κύκλο σπουδών «ΣΩΣΤΙΚΑ ΜΕΣΑ» σύμφωνα με το Π.Δ. 425/88 (Α΄196), που τροποποιήθηκε με το Π.Δ. 365/92 (Α΄ 184). 4.Πνευστή σωσίβια σχεδία ριπτομένου τύπου: Η πνευστή σωσίβια σχεδία που ικανοποιεί τις απαιτήσεις του Κανονισμού 38 παρ. 2.2. ΚΕΦ. ΙΙΙ της Δ.Σ. ΠΑΑΖΕΘ 1974 που κυρώθηκε με το Νόμ. 1045/80 (Αλ΄95), όπως αυτή τροποποιήθηκε το 1983 και οι τροποποιήσεις αυτές έγιναν αποδεκτές με το Π.Δ. 126/187 (Α΄ 70). Εφαρμογή. Άρθρ.2.-Ο παρών κανονισμός εφαρμόζεται σε όλα τα επιβατηγά πλοία, τα οποία σύμφωνα με τους ισχύοντες κανονισμούς φέρουν σωσίβιες λέμβους, πνευστές σωσίβιες σχεδίες, ή πλευστικές συσκευές. Κατανομή ειδικευμένωνεκπαιδευμένων ατόμων. Άρθρ.3.-1.Ο ελάχιστος αριθμός ειδικευμένων ατόμων για τα ακόλουθα σωστικά μέσα καθορίζεται ως εξής: (α)Για κάθε σωσίβία λέμβο ανοικτού τύπου που καθαιρείται με επωτίδες βαρύτητας, 3 άτομα. (β)Για κάθε σωσίβια λέμβο ανοικτού τύπου που καθαιρείται με επωτίδες προσαγωγής ή ακτινωτού τύπου: (i)4 άτομα για λέμβο μέχρι και 40 ατόμων, (ii) έξι (6) άτομα για λέμβο άνω των 40 ατόμων. (γ)Για κάθε σωσίβιο λέμβο κλειστού ή ημίκλειστου τύπου που η καθαίρεσή της επιτυγχάνεται από το ίδιο το πλήρωμά της από θέση μέσα στη λέμβο, τουλάχιστον 2 άτομα. .559. 19.Γ.α.67 Ασφάλεια ανθρώπινης ζωής στη θάλασσα (δ)Για συστήματα ολισθητήρων: (ι)Τουλάχιστον 4 άτομα για μονούς ολισθητήρες που θα επανδρώνουν και τις πνευστές σωσίβιες σχεδίες σε αναλογία ένα (1) άτομο για κάθε 3 σχεδίες. (ιι)Τουλάχιστον έξι (6) άτομα για διπλούς ολισθητήρες με αναλογία επάνδρωσης ειδικευμένων ατόμων ανά πνευστή σωσίβια σχεδία όπως στο εδαφ. δ(ι) αυτής της παραγράφου. (ε)Για πνευστές σωσίβιες σχεδίες καθαιρουμένου τύπου, ένα (1) άτομο ανά σχεδία. 2.Ο ελάχιστος αριθμός ειδικευμένων ή εκπαιδευμένων ατόμων για τα ακόλουθα σωστικά μέσα, καθορίζεται ως εξής: (α)Για πνευστές σωσίβιες σχεδίες ριπτομένου τύπου, τουλάχιστον ένα (1) άτομο ανά τρεις σχεδίες. (β)Για πλευστικές συσκευές τουλάχιστον δύο άτομα ανεξάρτητα από τον αριθμό των πλευστικών συσκευών. Άρθρ.4.-1.Τα εκπαιδευμένα άτομα μπορούν να επανδρώσουν μόνο πνευστές σωσίβιες σχεδίες «ριπτομένου» ή «καθαιρουμένου» τύπου και μόνο στις περιπτώσεις εκείνες που ο προβλεπόμενος από την οργανική σύνθεση πληρώματος αριθμός ατόμων, είναι μικρότερος εκείνου που προκύπτει από τον απαιτούμενο αριθμό ατόμων, σύμφωνα με το αρθρ. 3 του Κανονισμού αυτού για το χειρισμό και επάνδρωση των σωστικών μέσων του πλοίου. 2.Στην περίπτωση που ο αριθμός ειδικευμένων και εκπαιδευτικών ατόμων δεν επαρκεί για το χειρισμό όλων των σωστικών μέσων του πλοίου, ο αριθμός των επιβαινόντων μειώνεται ώστε τα διατιθέμενα ειδικευμένα και εκπαιδευμένα άτομα να επαρκούν για το χειρισμό των σωστικών μέσων που απαιτούνται για την παραλαβή του συνόλου των επιβαινόντων. Κυρώσεις. Άρθρ.5.-Στους παραβάτες του κανονισμού αυτού, ανεξάρτητα από κάθε άλλη ποινική ή πειθαρχική ευθύνη, επιβάλλονται οι κυρώσεις του άρθρ. 45 του Ν.Δ. 187/73 (Α΄ 261), Καταργούμενες διατάξεις Άρθρο δεύτερο.-Από την έναρξη ισχύος του παραπάνω κανονισμού καταργούνται: 1.Ο κανονισμός «περί εγκρίσεως κανονισμού περί ειδικευμένων ανδρών σωσιβίων λέμβων επιβατηγών πλοίων» που εγκρίθηκε με το Β.Δ. 71/1963 (Α΄ 15/8.2.63). 2.Το Β.Δ. 777/1965 «Περί αντικαταστάσεως της παρ. 1 του άρθρ. 4 του β.δ. 71/11.1.63 περί εγκρίσεως Κανονισμού Περί ειδικευμένων ανδρών σωσιβίων λέμβων επιβατηγών πλοίων» (Α΄ 191/30.10.1965). 3.Το άρθρ. 41 του Β.Δ. 36/66 «Περί εγκρίσεως κανονισμού «Περί σωστικών μέσων των πλοίων (Α΄ 9/67). 4.Το Π.Δ. 214/1983 «Συμπλήρωση του Β.Δ. 71/1963 «Περί ειδικευμένων ανδρών σωσιβίων λέμβων Ε/Γ πλοίων» (Α΄ 77). 5.Η Υπουργική Απόφαση 112905/27873/ 31.12.1963 «Περί καθορισμού τύπου πιστοποιητικού ειδικευμένων ανδρών σωσιβίων λέμβων επιβατηγών πλοίων» (Β΄ 594). Άρθρο Τρίτο.-Στα Ε/Γ-Ο/Γ πλοία που εκτελούν πλόες Μικρής Ακτοπλοΐας και για διάστημα τριών μηνών από την θέση σε ισχύ του παρόντος ο αριθμός ειδικευμένων ατόμων θα είναι ίσος με τον αριθμό των ναυτολογημένων στο πλοίο ατόμων και θα κατανέμεται από τον Πλοίαρχο ανάλογα με τον τύπο και τη διάταξη των εγκατεστημένων στο πλοίο σωστικών μέσων. Άρθρο τέταρτο.-Με την επιφύλαξη του άρθρου τρίτου η θέση σε ισχύ του κανονισμού που τίθεται σε εφαρμογή με το παρόν προεδρικό δ/γμα αρχίζει από τη δημοσίευσή του στην Εφημερίδα της Κυβερνήσεως. 